6. ΑΝΑΓΚ. ΝΟΜΟΣ υπ’ αριθ. 2628 της 6/7 Νοεμ. 1940 Περί χορηγήσεως αναστολής ποινής εις καταδικασθέντας υπό στρατιωτικών εν γένει Δικαστηρίων. Άρθρον 1 1.Δι’ αποφάσεως του αρμοδίου Υπουργού του οικείου Πολεμικού Υπουργείου δύναται να ανασταλή το υπόλοιπον της εκτιομένης ποινής, των δι’ αποφάσεων των Στρατοδικείων, Ναυτοδικείων και Αναθεωρητικού Δικαστηρίου καταδικασθέντων επί αδικήμασιν εις βαθμόν πλημμελήματος. 2.Η δια της προηγουμένης παραγράφου χορηγουμένη αναστολή της ποινής ανακαλείται δι’ αποφάσεως του αρμοδίου Υπουργού, εφ’ όσον ο εις ον εχορηγήθη ήθελεν υποπέσει εις νέον πλημμέλημα ή κακούργημα κατά τον χρόνον της εν τω στρατώ της Ξηράς, Θαλάσσης και Αέρος υπηρεσίας του. Άρθρον 2 Των διατάξεων του άρθρου 1 του παρόντος εξαιρούνται οι καταδικασθέντες και εκτίοντες ποινήν α)επί εσχάτη προδοσία (άρθρ. 123-136 Κ.Π.Ν.), β)επί παραβάσει του Αναγκ. Νόμου 375/1936 «περί τιμωρίας των εγκλημάτων κατασκοπείας κλπ.», γ)επί παραβάσει του Αναγκ. Νόμου 376/36 «περί μέτων ασφαλείας οχυρών θέσεων», δ)επί παραβάσει των νόμων «περί μέτρων ασφαλείας του κοινωνικού καθεστώτος και προστασίας των ελευθεριών των πολιτών», ε)οι καταδικασθέντες πρότερον επί κακουργήματι ή τρις επί πλημμελήμασι δι’ αδικήματα εκ δολίας προαιρέσεως τελεσθέντα, ων το εν επέσυρε ποινήν φυλακίσεως άνω του έτους. Άρθρον 3 Οι κατά τας διατάξεις του άρθρου 1 του παρόντος απολυόμενοι ων αι κλάσεις υπηρετούσιν εις τας τάξεις ή εκλήθησαν υπό τα όπλα παραδίδονται εις τα κατά τόπους Φρουραρχεία, άπερ οφείλουσι να μεριμνήσωσι δια την αποστολήν αυτών εις τας οικείας Μονάδας ή εις την οικείαν Ναυτικήν ή Αεροπορικήν Αρχήν. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. (Μετά την σελ. 130(α) Σελ. 130,01 Τεύχος 493-Σελ. 35 Στρατιωτικός Ποινικός Κώδικας 8.Μ.α.5α-6 8.Μ.α.6 Στρατιωτικός Ποινικός Κώδικας 